rlitschk/wikidir huggingface dataset:
D Nelly Sauter (* 24. Augschte 1959 z Üüdike; † 7. Juli 2021 z Spräitebach) isch e Schwyzer Fueßballspiileri gsii, wu mit 55 Länderspiil iiber 20 Johr lang Rekordnationalspiileri vu dr Schwyz gsii isch. Si het as Mittelstiirmeri gspiilt. Ire eerscht Länderspiil het si anne 1978 mit 18 Joor absolviert un ire letscht Länderspiil im April 1992 im Alter vu 32 Joor. Anne 2010 isch d Sauter Eeremitgliid vum FC Züri woore, wu si au no ire aktiive Zyt as Fueßballeri fir en gschafft het. D Sauter isch am 7. Juli 2021 mit 61 Joor no chuurzer Chranket in irem letschte Woonoort Spräitebach gstoorbe. 10 Maischter- un 5 Cuptitel mit SV Seebach (FC Züri Fraue) 1 Maischter- un 1 Cuptitel mit FC Bärn Die FCZ Frauen trauern um Nelly Sauter, 13. Juli 2021 Ex-Rekordnationalspielerin Nelly Sauter verstorben, football.ch Nelly Sauter, weltfussball.de Nelly Sauter, soccerdonna.de Nelly Sauter, todesanzeigenportal.ch
Dr Clarence Don Clark (* 16. Àwril 1851 z’ Sandy Creek, New York; † 18. Novamber 1930 z’ Evanston, Wyoming) ìsch a àmerikànischer Lehrer, Rachtsànwàlt un Politiker vu dr Repüblikànischa Pàrtäi gsìì. Ar hàt àn dr Verfàssungs-s-versàmmlung fìr d’ Grìndung vum Bundesschtààt Wyoming mìtgmocht, un hàt schpeeter da Bundesschtààt vertratta ìn da baida Kàmmra vum àmerikànischa Kongrass: z’äärscht ìm Repräsantàntahüss vu 1890 bis 1893, un dernoh ìm Senàt vu 1895 bis 1917. Dr Clarence Don Clark ìsch ànna 1851 z’ Sandy Creek, ìm Nordwäschta vum Bundesschtààt New York, uf d’ Walt kumma. Ar ìsch dr Suhn gsìì vum Oratia D. Clark un vu dr Laura A. Clark geborena King. Ànna 1855 hàt d’ Fàmìlia uf Belvidere ìm Illinois gwàndelt, wu dr Vàter àls Hufschmìed gschàfft hàt. Dr Clarence Clark hàt schpeeter uf Manchester ìm Iowa gwàndelt, un dernoh ànna 1870 uf Omaha ìm Nebraska, wu-n-’r wahrend äbb ain Johr Büachhàlter gsìì ìsch ìn’ma Bargbàui-unternamma. Dernoh hàt dr Clark Racht àn dr Ünivärsitet vum Iowa z’ Iowa City gschtudiart, vor äbb’r ànna 1874 àls Rachtsànwàlt züagloo worra ìsch. Àls Ànwàlt hàt’r z’äärscht z’ Manchester ìm Iowa gschàfft; ar ìsch àui Lehrer gsìì. Ànna 1874 hàt dr Clark d’ Alice Down ghiirota.
D Institut polytechnique de Paris esch e Technischi Hochschuel vu Paris-Palaiseau (Frànkrich). Si isch Mitgliid vo der Conférence des Grandes Écoles. Dr Lehrplan isch multi-disziplinär, d Studiezit zum Ingenieur drei Joor lang. Commons: Institut polytechnique de Paris – Sammlig vo Multimediadateie ip-paris.fr
D’ Sara Balzer (* 3. Àwril 1995 z’ Schtroossburi, Unt’relsàss) ìsch a frànzeescha Fachtera, wo mìt’m Sàwel kampft. D’ Sara Balzer hàt ààgfànga, z’ Schtroossburi Fachtkunscht z’ schpìela, ìm Àlter vun àcht Joora. Sa ìsch lìnkshandig. Sitter ìhrem Ààfàng ìsch sa bim Verain Strasbourg Université Club. Ànna 2009, wo sa 14 Joora àlt gsìì ìsch, hàt sa d’ frànzeescha Maischterschàft vu da M17 gwunna. Àb ànna 2013 ìsch d’ Balzer ìns Nàzionàlìnschtitüt fìr Schport, Güatàchta un Laischtung (INSEP) vu Pàris gànga — d’rwillscht ìsch sa àwwer ìm Strasbourg UC gblìewa. Zwai Joora schpeeter ìsch sa Mìtglìed worra vu dr frànzeescha Senior-Nàzionàlmànnschàft. Ìm Jüni 2017 hàt d’ Balzer ìhra ärschta Nàzionàlmaischterschàft ìn dr Senior-Klàssa gwunna. Ìm gliicha Monet hàt sa bi dr Öiropàmaischterschàft vum Sàwel Mànnschàft a Bronza-n-üsszaichnung bikumma, zamma mìt dr Cécilia Berder, dr Manon Brunet un dr Charlotte Lembach. Ànna 2017 ìsch sa àm 2. Plàtz vu dr frànzeescha Mannschàftamaischterschàft ànakumma. Bi da Waltmaischterschàfta vu Jüli 2017 z’ Leipzig hàt sìch d’ Balzer àm vordera Kritzbànd verlätzt, wänn sa ìn dr Àchtelfinàla gega d’ Itàlianera Irene Vecchi düa kampfa hàt. Wagadam hàt sa wahrend zehn Moneta nìt känna schpìela. Ìns Wättbewarb ìsch sa ìm Mai 2018 z’ruckkumma, fìr d’
De Göri Klainguti isch en Maler und Schriftsteller us Samade im Kanton Graubünde. De Göri Klainguti isch am 1. Augschte 1945 z Pontresina gebore und au döt ufgwachse. Er isch mit de Seraina verhürated, won vor de Hochzit Famos ghäisse häd. Si händ zäme zwäi Chind. Nach em Gimnasium z Schiers hät er a de Universität Züri gstudiert und als Sekundarlehrer abgschlosse. Er häd als Lehrer z Samade und dänn als Reallehrer z Zuez gschaffet. Näbet sinere Arbet häd er no gmalet und uf Oberengadinerromanisch (Putèr) gschribe. Sit 1990 isch er Maler und Schriftsteller z Samade. Vo 2009 bis 2016 isch er zäme mit sinere Tochter Sidonia Klainguti Redakter vom Chalender Ladin gsi. Gian Sulvèr. Lavin, 1977. Gian Sulvèr ; frei und holperig vom Roman. ins Deutsche übers. durch den Autor. Chur, 1978. Rimas e disegns. Zuoz, 1979. Bastuns da skis. Lavin, 1983 Adam da Chamues-ch : text per il gö liber a La Punt-Chamues-ch / da Florian Grand e Göri Klainguti. La Punt, 1985. Linard Lum : set raquints criminels. Schlarigna, 1988. Lum le dédective et son auteur : nouvelles ; trad. du romanche par Marie-Christine Gateau-Brachard. Vivis, 2002. Oulipo. Cuira, 2004. Fagot cun raschladüras : raquints e cumponimaints.
Dr Guy Alexis Herbulot (* 7. März 1925 z’ Saint-Menges, Ardenna-Département; † 1. Àuigscht 2021 z’ Athis-Mont, Département Essonne) ìsch a frànzeescher reemisch-kàthoolischer Gaischtliger gsìì. Vu 1978 bis 2000 ìsch’r Bischoof vun Évry-Corbeil-Essonnes gsìì. Vorhar ìsch’r zwìscha 1974 un 1978 Wäihbischoof vu Reims gsìì. Dr Guy Herbulot ìsch ànna 1925 z’ Saint-Menges, bi Sedan, uf d’ Walt kumma. Àm Seminàri vu Reims hàt’rFilosofii un kàtholischa Gotteslehr gschtudiart – z’äärscht àm Klaina Seminàri, un dernoo àb 1944 àm Groossa Seminàr. Wo-n-’r 25 Joora àlt gsìì ìsch, ìsch’r àm 29. Juni 1950 zem Priaschter gwäijt worra, ìm Mìnschter vu Reims, fìr dr Arzbìschtumm Reims. Dr Herbulot ìsch z’äärscht Pfàrrvikàr gsìì z’ Torcy, ema Schtàdtviartel vu Sedan ìn da Ardenna. Ànna 1952 ìsch’r Lehrer worra àm Klaina Seminàri vu Reims. Dernoo ìsch’r Kàplan gsìì bi dr Kàthoolischa Àkzioon z’ Reims, so wia Veràntwortlig’r fìrs Warkzäntrum (s’ Centre des Œuvres). Àb 1972 ìsch dr Herbulot Generàlvikàr gsìì vum Arzbìschtumm Reims, un Koordinàtor vu dr Seelsorga ìn dr Schtàdt Reims. Àm 20. Jüni 1974 hàt ìhn dr Pàpscht Pooli VI. ärnännt àls Titülàrbischoof vun Obbi un àls Wäihbischoof vu Reims. D’ Bischoofswäih hàt dr Herbulot àm 8. Septamber 1974 vum Arzbischoof vu Reims Jacques Ménager
Dr Walther Büsser (* 1923 z St. Galle; † 17. Februar 2017) isch en Schwiizer Grafiker gsi. De Walther Büsser isch z St. Galle uf d Wält cho und häd au det gläbt. 1939–1944 isch er ad Kunstgwärbschuel z St. Galle. Nachane hät er vier Jaar a de École à Grand Chaumière z Paris gstudiert. Er hä 55 Jaar lang als freischaffende Wärbegrafiker gschaffed, vor allem als Schriftgrafiker. Im Buech „Sinnvolle Botschaften“ häd de Walther Büsser sini Läbeswäishäite usege – natürli grafisch sehr schön stalted. „Sinnvolle Botschaften“ Websyte vom Walther Büsser Portrait Todesazäig Nachruef Usschnitt us em Buech
Dr Albert-Georges-Yves Malbois (* 17. Novamber 1915 z’ Versailles; † 12. Hornung 2017 z’ Saint-Germain-en-Laye, Département Yvelines) ìsch a frànzeescher reemisch-kàthoolischer Gaischtliger gsìì. Vu 1966 bis 1977 ìsch’r Bischoof vu Corbeil gsìì. Dr Albert Malbois ìsch ànna 1915 z’ Versailles, südwäschtlig vu Pàris, uf d’ Walt kumma. Ar hàt Filosofii un kàthoolischa Gotteslehr gschtudiart un ìsch àm 29. Jüni 1938 àls Priaschter gwäijt worra. Dernoo hàt’r ìm Bìschtumm Versailles mehrera-n-Amter üssiawt; drunter ìsch’r ànna 1939 Vikàr gsìì z’ Saint-Cloud. Ìm Bìschtumm Versailles ìsch’r z’lätscht Generàlvikàr gsìì. Àm 9. März 1961 hàt ìhn dr Pàpscht Johànnis XXIII. àls Titülàrbischoof vun Altava un Wäihbischoof vu Versailles ärnännt. D’ Bischoofswäih hàt dr Malbois àm 22. Àwril vum gliicha Joohr ämpfànga, dur dr Arzbischoof vu Lyon Alexandre-Charles Kàrdinàl Renard; doo drbi sìn d’ Mìtkonsekràtoora dr Bischoof vu Chartres Roger Michon un dr Bischoof vu Meaux Jacques Ménager gsìì. Ìm Malbois si Motto àls Bischoof ìsch s’ làtiinischa „Veni Domine Jesu“ gsìì („Kumm, Härr Jesüs“, Offb 22,20 VUL). Zwìscha 1962 un 1965 hàt dr Bischoof Malbois àn àlla viara Sìtzungsperiooda vum Zwaita Vàtikànischa Konzil mìtgmàcht. Ar ìsch dr jìngschter frànzeescher Konzilvàtter gsìì. Àm 9. Oktoower 1966 ìsch dr Malbois vum Pàpscht Pooli VI. àls dr
D Ruth von Wild (* 3. Augschte 1912 z Barcelona; † 26. April 1983 z Thun) isch e Schwyzer Leereri gsii, wu no Flichtlingschinder gluegt het. D Ruth von Wild isch as Uuslandsschwyzeri as Doochter vum Ernst von Wild un dr Helene geb. Güder z Barcelona mit zwai Gschwischtrig (Rudolf un Helen) ufgwagse. Iri Eltere sin vu Glocketau im Kanton Bärn chuu. Si isch vu 1929 bis 1930 uf s Internaat Institution Morave pour jeunes filles z Montmirail-Neuchâtel gange un het 1932 un 1933 s Franzeesischleererdiploom an dr Uniwersideet Nöieburg gmacht. Vu 1933 bis 1936 het si an dr Schwyzerschuel z Barcelona unterriichtet. Noch em Uusbruch vum Spaanische Buurgerchrieg isch d Schuel zuegmacht woore un uf Ängland verlait woore, d von Wild het derno deert e Änglischdiploom gmacht. Im Augschte 1938 isch si uf Barcelona retuurchuu un het si deert in dr Schwyzerische Aarbetsgmainschaft fir Spaaniechinder (SAS) (Comité neutre de secours aux enfants d’Espagne) engaschiert. Si het d Verantwoortig fir di ganz Hilfsakzioon z Kataloonie ghaa. Anne 1939 het s Komitee wäg em Voormaarsch vu dr franquistische Druppe syni Aktiwideete mieße uf Sidfrankryych verleege. Im Jänner 1939 hän dRuth von Wild, dr Karl un dr Rodolfo Olgiati mit dr Chinder
D Friburger Buppebihni isch e Buppethater, wu mer vor allem z Bade-Wirtteberg kennt un wu regelmäßig z Friburg Uffierunge het un Tournee macht im ganze ditschsprochige Ruum un im Elsass. S Figuretheater isch anne 1987 vum Johannes un dr Karin Minuth grindet wore. S richtet si vor allem an jungi Zueschauer im Kinderschuel- un Grundschuelalter. Fir Erwachseni het s aber au mit de Bearbeitung vum „Faust“ vum Goethe au ne Buppespil im Programm. Sitt 2017 tritt de David Minuth, de Suhn vu de Karin un em Johannes Minuth, unter em Name „Freiburger Puppenbühne“ as selbschtständige freischaffende Buppespiler uf. S Handbuppespil vu de Friburger Buppebihni findet in eme traditionelle Guckkaschte statt un het Iifliss vu de Kaschperlispiler Walter Büttner, Max Jacob un Friedrich Arndt. Im Mittelpunkt stoht di luschtig Figur vum Kaschperli. D Gschicht vu dere Figur isch au s Thema vu de Dokterarwet vum Johannes Minuth. D Grundlage vum Spil mit de Handfigure het de Johannes Minuth vum Peter un de Benita Steinmann glehrt, d Karin Minuth isch uusbildeteti Buppespiltherapeuti. Si duet d Buppe, d Koschtim un d Requisite un au d Bihnebilder sälber entwärfe un mache. Mir em Bihne- un Figurebau duet si au de David Minuth in ere
D Nina Betschart (* 14. Oktober 1995 z Stäihuuse ZG) isch e Schwyzer Volleyball- un Beachvolleyballspiileri. D Betschart het iri Karriere aagfange in dr Halle zäme mit ire Fryndi Nicole Eiholzer bim VBC Stäihuuse. Mit em Verain het si dr Ufstiig in d Nazionaalliiga B gschafft. Speeter hän d Betschart/Eiholzer e Beachvolleyball-Duo bildet. In dr Joor 2008 bis 2012 hän si d Schwyzer Noowugsmaischterschafte in dr Kategorie U15, U18 un U21 gwunne. Anne 2011 sin si Fimfti vu dr Juuged-WM z Umag woore un sin bi dr U18-Europamaischterschaft z Vilnius in s Finaal chuu. Mit dr Joana Heidrich isch d Betschart derno im kanaadische Halifax U21-Wältmaischteri woore. Im Joor druf sin Betschart/Eiholzer Dritti vu dr U18-EM z Brünn woore. Bi dr Juuged-WM z Larnaka un dr U20-EM z Hartberg sin si baidi Mool uf dr fimfte Rang chuu. Zäme mit dr Anouk Vergé-Dépré isch d Betschart im kanaadische Halifax wiider U21-Wältmaischteri woore. 2013 hän Betschart/Eiholzer e Turnier vu dr Schwyzer Tour z Locarno gwunne. Bi dr Wältmaischterschafte vu dr U21 z Umag un vu d U19 z Porto sin si baidi Mool wider uf dr fimfte Blatz chuu. Z Vilnius hän si d U20-Europamaischterschaft gwunne. Derno isch d Betschart mit
Rafsandschan (persisch رفسنجان‎, DMG Rafsanǧān odd’r Rafsenǧān; àui Bahrāmābād bnännt) ìsch a Schtàdt ìn dr Prowìnz Kerman ìm Südoschta vum Iràn. Sa ìsch dr Verwàltungssìtz vum nàmmensgliicha Verwàltungsbezirk Rafsandschan. Ànna 2016 hàt d’ Schtàdt 161.909 Iiwooner ghàà. Rafsandschan lìgt uff’m Irànischa Hoochlànd, äbb 1.500 Mäter ìwwer’m Meer. ’S befìndet sìch ìm Nordwäschta vu dr Prowìnz Kerman, äbb 100 km wäschtlig vu Kerman un 230 km südeeschtlig vu Yasd. Bi dr Volkszeehlung vu 2016 hàt d’ Schtàdt Rafsandschan 161.909 Iiwooner ghàà. Z’ Rafsandschan ìsch a Flìchtlìngslààger, wu-n-ànna 2020 äbb 5.500 afghànischa Flìchtlìnga glabt han. Bi dr Volkszeehlung vu 2006 sìn z’ Rafsandschan 136.388 Iiwooner gsìì, wo-n-ìn 33.489 Fàmìlia vertailt gsìì sìn. Ànna 2005 hàt ma d’ Beväälkerung um 134.848 Litt gschätzt. Dr Khalil-Abad-Turm, vu dr kadschaarischa Ära, schteht ìm Norda vum Schtàdtgebiat. Ar ìsch àls Nàzionàldankmol gschìtzt. Ìm Norda vu dr Schtàdt kààt ma-n-àui a Basar fìnda, wo-n-eewafàlls unt’r Dankmolschutz schteht. S’ Hüss vum Hadsch Agha Ali, ema riicha Handler vum And vu dr kadschaarischa Ära, kààt ma 4 km nordeeschtlig vu dr Schtàdt fìnda. Mìt’ra Gsàmtflächa vu 7.000 Quàdràtmäter ìsch’s s’ greeschta Hüss üss Laimabàchschtai ìn dr Walt. ’S hàt riicha Verziarunga üss fàlscha Màrmor. Uff’m Lànd um Rafsandschan pflànzt
La Procure ìsch a frànzeescha Büachhàndelskätta, wo-n-ànna 1898 vum Priaschter Henri Delépine z’ Arras grìnda worra ìsch. Zitter 1919 lììgt dr Sìtz z’ Pàriis. Dr äärschta Lààda, „La Procure de musique religieuse“, hann dr Priaschter Henri Delépine un sii Brüader Louis ànna 1898 z’ Arras, ìm Norda vu Frànkrììch, grìnda. Zwìscha 1914 un 1918 ìsch d’ Gsällschàft uff Boulogne-sur-Mer verschììwa worra, un schpeeter uff Anglànd. Dernoo ìsch dr Sìtz ànna 1918 uff d’ Rue Cassette ìm 6. Arrondissement vu Pàris verschììwa worra, un ìm Joohr druff uff d’ Rue de Mézières, gega-n-ìwwer d’ Kìrich Saint-Sulpice, ìm ehamààliga Noviziàt vu da Jesüita. Àm Ààfàng ìsch dr Zwack vu dana Büachhàndlunga gsìì, religiöösa Müsik üssaz’gaa un z’ vertaila, un Biacher so wia àndra Gegaschtand fìr d’ Pfàrräija z’ vergalta. Ìm Joohr 1934 ìsch dr Betriib a Àkziagsällschàft worra, unter’m Nàmma La Procure Générale du Clergé des missions et des œuvres catholiques. Ànna 1975 hàt d’ Äärwa dr Betriib ìn da Publications de La Vie Catholique verkàuift; doo drbi hàt dr Betriib aifàch dr Nàmma „La Procure“ bikumma. Vu 2004 bis 2008 ìsch d’ Büachhàndelskätta Tail vu dr Grupp La Vie-Le Monde gsìì, nohdam àss dia Grupp d’ Publications de la Vie Catholique
f p1 D Lozärner Voralpe sin dr Dail vu dr Voraple im Kanton Lozärn mit chlaine Aadail in dr Kanten Obwalde un Nidwaudä. Si wäre in eme Alpinfierer vum Schwyzer Alpe-Club zäme mit dr Schwyzer Voraple un dr Unterwaudner Voralpe bschribe, dailwys au elainig gfiert. No SOIUSA sin si d Supergruppe 14.III.A un ghere zue dr Untersäktion 14.III. Lozärner un Unterwaudner Voralpe. S Pilatusmassiv giltet zwar as Lozärner Huusbärg, s lyt aber uf dr Gränze zwische dr Kanten Lozärn, Obwalde un Nidwaudä un nit ganz im Kanton Lozärn. Sy hegschte Gipfel, s Tomlishorn (2'128 m ü. M.), lyt uf dr Gränze zwische dr Kanten Obwalde un Nidwaudä, dr zweethegscht Gipfel Esel (2'118 m ü. M.) im Kanton Obwalde. Nume s Widderfeld (2'075 m ü. M.), e dritte Gipfel vum Pilatusmassiv, gränzt an Kanton Lozärn. D Lozärner Voralpe gränze no SOIUSA: Im Weschte un Norde an s Mittelland drännt vu Schangnau, Entlebuch, Chlini Ämmi im Oschte an d Unterwaudner Voralpe drännt vu Sarner Aa un Sarnersee im Side an d Bärner Voraple drännt vum Ämmitau bzw. dr Ämmi, Südelgrabe, Marietal, Chringe un Altibach Sergio Marazzi: Atlante Orografico delle Alpi. SOIUSA. Pavone Canavese (TO), Priuli & Verlucca editori, 2005. ISBN 978-88-8068-273-8 Sergio
D Tanja Hüberli (* 27. Augschte 1992 z Ryycheburg) isch e Schwyzer Volleyball- un Beachvolleyballspiileri. D Hüberli het iri Karriere as Halle-Volleyballeri bim VBC March aagfange. Derno het si d Mittelblockeri bim Drittligischt VBC Pfäffike gspiilt. Anne 2008 isch si vun Eerschtligischt TSV Jona verpfliichtet woore. Um des Zyt het si au fir d U19-Nazionaalmannschaft vu dr Schwyz gspiilt. 2010/11 het d Hüberli bim VBC Voléro Züri gspiilt, derno isch si zum Beach-Volleybll gwägslet. D Hüberli isch 2010 Schwyzer Vizemaischteri im Beach-Volleyball vu dr U21 woore. Im nälige Joor isch si mit dr Ines Egger bi dr U19-Wältmaischterschaft z Porto derbyy gsii un isch uf dr nyynt Rang chuu. 2012 het si mit dr Marlen Brunner bim Grand Slam z Gstaad zum eerschte Mool e Turnier vu dr FIVB World Tour gspiilt. Mit dr Fabienne Geiger isch si Nyynti vu dr U23-Europamaischterschaft z Assen woore. Derzue isch si uf dr fimft Blatz bi dr nazionaale Maischterschaft chuu un isch bi dr Studänte-Wältmaischterschaft z Brasilie derbyy gsii. Vu 2013 bis 2015 het d Hüberli e Duo bildet mit dr Tanja Goricanec. Mit ire zäme isch si 2013 Schwyzermaischteri woore. As Beschtresultat uf dr Welttour sin Goricanec/Hüberli bim Grand Slam z Moskau
D SRH Hochschuel fir Wirtschaft un Medie Calb isch e privati, staatlig anerkännte Fachhochschuel z Calb gsii. Si isch anne 2017 in d SRH Hochschuel Haidelberch yyglideret wore un bstoht syterhär allno as Studiestandort. D Hochschuel isch anne 2001 grindet wore un het im Johr druf ire Studiebedrib ufgnuu. 2005 het d SRH Holding d Hochschuel ibernuu, si isch derno in „SRH Hochschule Calw“ umgnännt wore. 2011 het si dr Name „SRH Hochschule für Wirtschaft und Medien Calw“ iberchuu. Aafangs 2017 isch si as neie Standort Campus Calb ibergange in d SRH Hochschuel Haidelberch. 2018 isch di letscht Ufnahm vu Studändte*ne bschlosse wore. D Studiegäng sin dur d Agentur für Qualitätssicherung durch Akkreditierung von Studiengängen (AQAS) akkreditiert gsii D Hochschuelisch vum Andreas König glaitet wore. Dekan fir dr Fachberaich I Wirtschaft isch dr Reinhard Spulak gsii un fir dr Fachberaich II Medie dr Thomas Becker. Syter anne 2018 wird dr Campus Calb vu dr SRH Hochschuel Haidelberch glaitet vum Stephan Schöning. D Hochschuel het Bezieige ghaa zue däne Partnerhochschuele: Kannur University z Kannur/Kerala (Indie), Hochschuel fir Finanze un Rächnigswäse z Sopot (Pole), Uniwersitet CEU Kardinal Herrera, Valencia (Spanie), Fachhochschuel St. Pölten (Eschtrych) un Beykent University Istanbul (Türkei). Hite cha mer
D Felsemiili z Gietighofe im Landchrais Brysgau-Hochschwarzwald isch aini vu dr letschte private Wassermiiline an dr Meelin lang gsii. S Gebei stammt no us dr Hoochgootik un isch anne 1341 zum eerschte Mool gnännt woore. Syter 1802 isch s in ständigem Bsitz vu dr Familie Knöbel. In dr Archivalie vum Charlsruer Generaallandesarchiiv het s e eerschti Laagbschryybig us em 14. Joorhundert un Ufzaichnige iber d Abgaab vun eme Michael Müller us em Joor 1546 fir syni „Mülle zu Gittighofen von Wasserfahl“. 1746 wird dr Miilebsitzer zum eerschte Mool „Felsenmüller“ gnännt. S Miiliraad het si bis anne 1972 drillt. Dr letscht Millermaischter, dr Willi Knöbel, het us wiirtschaftlige Grind un wel dr Wasserstuurz am 5,20 Meeter hooche Miiliraad s Fundamänt untergraabe ghaa het, sy Gwäärb mieße ufgee. Dr Miilidail vum eemoolige Dreisytegheft isch innerhalb vu drei Joor zum Wohnhuus umböue woore. Dr hinter Dail vum Gebei, wu scho voorhäär as Woonig bruucht wooren isch, isch erhalte bliibe. 1986 isch au dr Dachstuel vu dr eemoolige Miili uusböue woore. 2001 ixch au d Schyyre, wu yystuurzgfeerdet gsii isch, zue me Woonhuus umböue woore. Badische Zeitung: Mi. 20. September 1972 / Nr. 217 Commons: Felsenmühle Gütighofen – Sammlig vo Multimediadateie Felsenmühle (Wohnplatz), leo-bw.de,
fpd3pd5 Der Bärg Ararat (us em Hebräische, entstanden us em assyrische Urartu), me seit ihm ou der Gross Ararat isch e schlafende Vulkan im Ararathochland z Oschtanatolie. Är steit ganz i der Neechi vo der armenische Gränze, sowi der Gränze zum Iran u der aserbaidschanische Exklave Nachitschewan. Är isch mit 5137 m der höchschti Bärg uf em Gebiet vo der Türkei. Der kurdisch Name, Çiyayê Agirî, bedütet ‘der füürig Bärg’ (agir ‚Füür‘, çiya ‚Bärg‘). Der chlyneri Nachberbärg, der Chly Ararat (türkisch Küçük Ağrı Dağı, armenisch Սիս Sis), isch 3896 m höch. Im Jahr 2004 sy beidi Araratbärge Teil von ne Nationalpark worde. Der letschti Usbruch vom Vulkan het 1840 stattgfunde. Daderby isch ds Dorf Ahora uf der Nordoschtsyte kabutt gange. Der Tanach u d Bibel verzelle das d Arche Noah nach der Sintfluet im Ararat Gebirge gstrandet isch. (1 Mose 8,4 ELB). D Vulgata redt hingäge vo de montes Armeniae, also de Bärge vo Armienie. I der Nova Vulgata het me das i montes Ararat also i d Bärge vo Ararat gänderet. Wüsseschaftlechi Belege für dä Bricht fählen allerdings. Einigei Autore säge, di biblischi Gschicht verwysi nid diräckt uf e Bärg Ararat, sondern allgemein uf ds Rych Urartu, wo i
D Marie Jaëll (* 17. Augschte 1846 z Steinseltz as Marie Trautmann; † 4. Februar 1925 z Paris) isch e elsässischi Pianischti, Kumpenischti un Klavierpedagogi gsii. D Marie Jaëll isch z Steinseltz (Département Bas-Rhin) uf d Wält chuu. Si het Klavier zerscht bim Franz Hamma z Stuegert studiert, voreb dr Henri Herz iri ussegweendlig Begabig uusgmacht un si ab 1857 z Paris privat unterrichtet het. 1862 het er si in sy Klavierklass am Consérvatoire de Paris ufgnuu, wu si nume vier Monet speter mit em Premier Prix de piano uuszaichnet woren isch. No irem erfolgryche Debüt 1855 het si ne baar Johr lang Kunzärt gee, zerscht in dr nechere Gegnig, im Elsass, z Siddytschland un in dr Schwyz. Am 9. Augschte 1866 het si dr Pianischt Alfred Jaëll ghyrote, isch uf Paris zoge unhet mi ihm zäme Kunzärt in ganz Europa un Russland gee. D Marie Jaëll het schyns vor allem s Spiil mit vier Händ gärn ghaa; syt si vierzehni gsii isch, het s zue irem Repertoire un zu eire Kunzärt ghert. Mit irem Mann Alfred het si vyl Stuck us ire Zyt fir vier Händ transkribiert un gspiilt. „Das Künstlerpaar Marie und Alfred Jaell hat heute sein erstes
D Fiirschti Marie Aglaë Bonaventura Theresia vu un zue Liachtaschtaa, Herzoogi vu Troppau un Jägerndorf, Greefi zue Rietberg, gebooreni Greefi Kinsky vu Wchinitz un Tettau (* 14. April 1940 z Prag; † 21. August 2021 z Grabs, Schwyz) isch syt em 30. Juli 1967 d Frau vum Fiirscht Hans-Adam II. vu un zue Liachtaschtaa gsii, em Staatsooberhaupt vum Fiirschteduum Liachtaschtaa. Uf d Wält chuu isch si z Prag as Doochter vum Groof Ferdinand Carl Kinsky vu Wchinitz un Tettau (1907–1969), wu bis anne 1946 uf Schloss Horaschdowitz aasässig gsii isch, un dr Greefi Henriette, geboorei Greefi vu Ledebur-Wicheln. Si isch s viert vu siibe Chinder gsii, ire eltscht Brueder isch dr Bolitikwisseschaftler Ferdinand Groof Kinsky (1934–2020) gsii. Si isch uf s Internaat un Realgimnaasium in dr Haimschuel Chlooschter Wald vu dr Benediktiinerne z Baade-Wiirtebäärg gange, het derno an dr Akademy fir Gebruuchsgrafik studiert un het ire Diploom abglait. Zwee Sproochufenthalt z Ängland un z Frankryych hän derzue dient, iri Sproochechäntnis z verbessere. Derno het si bis zu eire Verloobig anne 1965 as Gebruuchsgraafikeri in ere Druckerei z Dachau gschafft. Si isch Eerebresidänti vum Liachtaschtaanische Roote Chryz un Bresidänti vum Verain for Hailpedagoogischi Hilf gsii. Am 30. Juli 1967 het si